
EDELÉNY VÁROS HELYI VÁLASZTÁSI BIZOTTSÁGA
(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)

Száma: E/3316-2/2025.
EDELÉNY VÁROS HELYI VÁLASZTÁSI BIZOTTSÁGÁNAK
1/2025.(IV.02.) HATÁROZATA

[bookmark: _Hlk130369053]Edelény Város Helyi Választási Bizottsága Csabai Gyula önkormányzati képviselő 2025. március 19-ei hatállyal történt lemondása miatt megüresedett mandátum kiosztása tárgyában a választási eljárásról szóló 2013. évi XXXVI. törvény (a továbbiakban: Ve.) 44.§ (1) bekezdésében biztosított jogkörében – 2 igen és 0 nem szavazattal – meghozta a következő 
határozatot:
Edelény Város Helyi Választási Bizottsága (a továbbiakban: HVB) a helyi önkormányzati képviselők választásáról szóló 2010. évi L. törvény 21. § (1) bekezdésében foglaltak alapján megállapítja, hogy a 2024. június 9. napján Edelény Városban megtartott települési önkormányzati képviselők választásának jogerős eredménye alapján a megüresedett képviselői hely betöltésére a következő legtöbb szavazatot elért független jelölt 
Varga Zoltán - 3780 Edelény, Herman Ottó út 9. szám alatti lakos - lép.
Edelény Város Helyi Választási Bizottsága elrendeli a határozat közzétételét Edelény Város Önkormányzata hirdetőtábláján és a www.edeleny.hu megnevezésű honlapján. A határozat ellen fellebbezést nyújthat be az ügyben érintett természetes és jogi személy, jogi személyiség nélküli szervezet a Borsod-Abaúj-Zemplén Vármegyei Területi Választási Bizottsághoz (3525 Miskolc, Városház tér 1.). A fellebbezést írásban Edelény Város Helyi Választási Bizottságánál kell előterjeszteni. A fellebbezést személyesen, levélben (3780 Edelény, István király útja 52.), telefaxon (+36/48 524-105), vagy elektronikus levélben (jegyzo@edeleny.hu) úgy kell benyújtani, hogy az legkésőbb 2025.04.05-én 16.00 óráig megérkezzen a HVB-hez. A határidő jogvesztő.
A fellebbezésnek tartalmaznia kell:
a) a kérelem Ve. 223. § (3) bekezdése szerinti alapjait, 
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve, ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát vagy törzskönyvi számát, valamint
d) papír alapú kérelem esetén a kérelem benyújtójának aláírását.
A fellebbezés tartalmazhatja benyújtójának elektronikus levélcímét, vagy postai értesítési címét.
A fellebbezés illetékmentes.
A HVB felhatalmazza az elnököt, hogy a határozat véglegessé válását követően adja át Varga Zoltán részére az önkormányzati képviselővé válását igazoló megbízólevelét.

Indokolás
Edelény Város Önkormányzata Képviselő-testületének 2025.03.19. napján tartott ülésén Csabai Gyula önkormányzati képviselő jegyzőkönyvbe nyilatkozva, azonnali hatállyal lemondott az önkormányzati képviselői mandátumáról. 
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 29. § (1) bekezdés f) pontja szerint az önkormányzati képviselő megbízatása a lemondással megszűnik.
A helyi önkormányzati képviselők választásáról szóló 2010. évi L. törvény 21. § (1) bekezdése szerint, ha az egyéni listáról megválasztott képviselő helye üresedik meg, helyére a következő legtöbb szavazatot elért jelölt lép. Edelény Város Önkormányzata 2024. június 9. napján megtartott önkormányzati képviselők választásán az egyéni listás önkormányzati képviselő választás eredményét megállapító jogerős szavazóköri jegyzőkönyv alapján a szavazatszám szerinti sorrendben következő legtöbb szavazatot elért jelölt Varga Zoltán független jelölt.
A HVB a Ve. 206. § (2) bekezdése alapján „A megüresedett mandátum időközi választás nélküli betöltése esetén a mandátum kiadásáról szóló határozat jogerőre emelkedését követő öt munkanapon belül kell átadni a megbízólevelet a képviselőnek.”
A HVB a hivatkozott jogszabályi rendelkezések, Edelény Város Önkormányzata Képviselő-testülete üléséről készült jegyzőkönyv, valamint a 2024. június 9. napján megtartott helyi önkormányzati képviselők választásán az egyéni listás képviselő választás eredményét megállapító jogerős szavazóköri jegyzőkönyv alapján döntött.
A Ve. 44. § (1) bekezdése értelmében a választási bizottság az ügy érdemében határozatot, az eljárás során felmerült minden egyéb kérdésben jegyzőkönyvbe foglalt döntést hoz.
A Ve. 49. § (2) bekezdés értelmében a választási bizottság a határozatát - a személyes adatok kivételével - nyilvánosságra hozza. Nem minősül személyes adatnak a jelölt, a jelölő szervezet, a médiaszolgáltató és a sajtótermék neve. A Helyi Választási Bizottság a nyilvánosságra hozatal tekintetében a rendelkező részben foglaltak szerint intézkedett.
A HVB határozata a fentiekben hivatkozott jogszabályhelyeken, a jogorvoslatról szóló tájékoztatás a Ve. 10. §-án, 221. § (1) bekezdésén, a 223. § (1) bekezdésén és a (3) bekezdés a) pontján, a 224. § (1)-(4) bekezdésein, 241. § (1)–(2) valamint a 307/P. § (2) bekezdés c) pontján alapul.
Az illetékekről szóló 1990. évi XCIII. törvény 28. § (1) bekezdése és 2. mellékletének XIII. 8. pontja alapján a választással, valamint a népszavazással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás illetékmentes.

Edelény, 2025. április hó 02. nap

